# Editorial Valenciana

Editorial Valenciana fou una editorial fundada el 1932 per Juan Bautista Puerto Belda i ubicada a València. En els seus inicis va publicar novel·la popular i fulletons. En acabar la guerra civil espanyola, es va especialitzar en l'edició de còmics. Sota la direcció de Juan Manuel Puerto Vañó, fill del fundador, i Josep Soriano Izquierdo com a director artístic, és quan l'editorial va tenir el seu més gran creixement. Va mantenir la seva activitat fins a l'any 1986.
Abans de la Guerra Civil Espanyola, hi ha constància d'una editorial amb aquest nom que es dedicava a l'edició de revistes teatrals valencianes, desapareixent com a tal en 1939. Refundada l'any 1940, aquesta editorial esdevindria molt famosa gràcies a les seues historietes.
Al costat de Bruguera va ser una de les editorials amb més èxit publicant historietes del seu període. Era la Propietària de les capçaleres Jaimito, Mariló i Pumby, a més de publicar les històries de personatges tant exitosos com Roberto Alcázar y Pedrín o El Guerrero del Antifaz.

## Autors representatius

Josep Sanchis Grau (València, 19 de juny del 1932 - 2 d'agost de 2011) fou un dibuixant valencià d'historietes, una de les grans figures de l'Escola Valenciana d'historieta i creador, entre altres personatges, del gat Pumby. Treballà per a la revista Jaimito, d'Editorial Valenciana, on creà sèries humorístiques com El soldadito Pepe, El Capitán Mostachete, Miguelín y El Trenecito, Don Esperpento o Marilín y la moda, per al setmanari Mariló, dirigit al públic femení.
Karpa, pseudonim de Rafael Miguel Catalá (Nules, 29 de setembre de 1926 - València, 12 de setembre de 2000), va ser un dibuixant de còmics infantils, un dels més importants de l'Escola Valenciana de còmic. És conegut sobretot pel personatge Jaimito, que es va publicar en la revista del mateix nom, Jaimito.
Roja$ de la Cámara, pseudonim d'Artur Rojas de la Cámara (Paterna, L'Horta Oest - 1930) és un autor de còmics conegut també pel pseudònim de Rojas
George H. White, pseudònim de Pascual Enguídanos (Llíria, 1923-2006), autor de ciència-ficció.
* Palop
* Nin
* Josep Soriano Izquierdo
* Eduardo Vañó
* Juan Bautista Puerto
* Manuel Gago García
* Enrique Pertegás
* Miguel Quesada

## Referències

* ↑ Porcel, Pedro. Clásicos en jauja : la historia del tebeo valenciano. ISBN 978-84-89929-38-8.
* ↑ «Editorial Valenciana, S. A.» (en castella). Manuel Barrero y Francisco Tadeo Juan. Ampliada per Adolfo Gracia, 2008. [Consulta: 19 agost 2016].
* ↑ Cuadrado (2000), p. 407.

## Bibliografia

* Jesús Cuadrado. Atlas español de la cultura popular: De la historieta y su uso 1873-2000. Madrid: Ediciones Sinsentido/Fundación Germán Sánchez Ruipérez. 2 v, 2000. ISBN 84-89384-23-1.
* Delhom, José María. Catálogo del tebeo en España. 1865/1980. Barcelona: Círculo del Comic, S.A./CESA, 1989. ISBN 84-8449-221-4.
* Martín Martínez, Antonio. Apuntes para una historia de los tebeos III. Tiempos heroicos del tebeo español (1936-1946). Madrid: Revista de Educación, n.º 196., 02/1968.
* Pons, Álvaro, Porcel, Pedro i Vicente Sorní. Viñetas a la luna de Valencia. Castalla: Edicions de Ponent, Colección Papers Grisos, 2007. Depósito Legal: A-295-2007. ISBN 978-84-96730-04-5.
* Ramírez, Juan Antonio. La historieta cómica de postguerra. Madrid: Editorial Cuadernos para el Diálogo, Colección Memoria y Comunicación, 12/1975. Depósito Legal: M. 38.325 - 1975.
* Vázquez de Parga, Salvador. Héroes y enamoradas. La novela popular española. Barcelona, 2000.
* VV. AA.. La novela popular en España, 2000.

## Enllaços externs

* Ressenya de Pablo Herranz sobre el llibre de Pedro Porcel Clásicos en Jauja. La historia del tebeo valenciano (Edicions de Ponent, 2002)

## Vegeu també

* Escola Valenciana de còmic